Ibrahim Kuta
Idris Ibrahim Kuta (Haihuwa: 1 ga Oktoban shekara ta alif ɗari tara da arbain da biyu 1942 – Rasuwa: 1 ga Maris din shekarar 2008) an zabe shi Sanata ne a mazabar Neja ta Gabas ta Jihar Neja, Najeriya a farkon Jamhuriya ta huɗu ta Nijeriya, dan Jam’iyyar Democratic Party (PDP) ne. Ya hau mulki a ranar 29 ga Mayun shekarata 1999. 

An haifi Kuta a ranar 1 ga Oktoban a shekarar 1942 a Minna, Jihar Neja. Ya cancanci zama Kwararren Malami kuma ya yi aiki a Jami'ar Ahmadu Bello, Zariya. Ya yi aiki a matsayin Kwamishinan Lafiya da Kwamishinan Kasuwanci a Jihar Neja daga shekarata 1976. Ya kasance Sakatare kuma ya taba zama shugaban kungiyar Polo ta Nijeriya sau biyu, sannan ya hau kuma ya dauki nauyin babbar kungiyar kwallon kafa ta Kaduna Stable polo. Kuta ya kasance mataimakin kakakin majalisar wakilai a Jamhuriya ta biyu ta Najeriya daga 1979 zuwa 1983. Ya yi aiki na ɗan lokaci a matsayin Ministan Ma’adanai da Karafa a shekarar 1983. 

Ya kuma yi aiki a matsayin Sanata a Jamhuriya ta Uku ta Najeriya a karkashin babban taron Jam’iyyar na Kasa har zuwa shekarar 1993. Bayan ya hau kujerarsa a majalisar dattijai a watan Yunin 1999, an nada shi a kwamitocin Dokoki da Tsarin Mulki, Shugaban Jiragen Sama, Shugaban Kwamiti, Ayyuka (Shugaban Kwamitin), Banki da Kudi, Harkokin Kasashen Waje, Noma da Bayar da Kyauta.  An kuma sake zaben shi a 2003, amma a 2007 ya fadi a zaben fidda gwani na PDP ga Dahiru Awaisu Kuta, wanda aka ci gaba da zabarsa.  Kuta ya mutu ranar 1 ga Maris na shekara 2008 a gidansa da ke Abuja, kuma an binne shi a Minna .

Bayani 
1"FEDERAL REPUBLIC OF NIGERIA LEGISLATIVE ELECTION OF 20 FEBRUARY AND 7 MARCH 1999". Psephos. Retrieved 2010-06-23.
2 Ernest Ekpenyong (April 5, 2009). "Late Emir Kabir, Senator Kuta live on". Daily Sun. Archived from the original on February 5, 2010. Retrieved 2010-06-23.
3 "Congressional Committees". Nigeria Congress. Archived from the original on 2009-11-18. Retrieved 2010-06-23.
4 AKIN ALOFETEKUN, Minna (May 23, 2007). "Why I want to be Senate president – Comrade Awaisu Kuta". Daily Sun. Archived from the original on February 29, 2008. Retrieved 2010-06-23.
5 Aideloje Ojo, Minna & Abdul-Rahman Abubakar (3 March 2008). "Senator Kuta Buried in Minna". Daily Trust. Retrieved 2010-06-23.
Ƴan siyasan Najeriya
Yan majalisan wakilai
Jam'iyyun siyasar Najeriya
Jihar Minna
Sanatocin Najeriya
Matattu 2008